Na osnovu člana 8. Odluke o utvrđivanju uslova, kriterija i postupka za dodjelu stipendija redovnim studentima sa invaliditetom, koji studiraju na javnoj visokoškolskoj ustanovi sa sjedištem na području Tuzlanskog kantona („Službene novine Tuzlanskog kantona“ broj: 17/22 i broj: 10/1-11-19785-2/22 od 11.11.2022. godine) i Odluke oraspisivanju Konkursa za dodjelu stipendija redovnim studentima sa invaliditetom, koji studiraju na javnoj visokoškolskoj ustanovi sa sjedištem na području Tuzlanskog kantona, u akademskoj 2022/2023. godini (broj: 10/1-34-019785-4/22 od 21.11.2022. godine), Ministarstvo obrazovanja i nauke Tuzlanskog kantona, raspisuje

**K O N K U R S**

**za dodjelu stipendija redovnim studentima sa invaliditetom, koji studiraju na javnoj visokoškolskoj ustanovi sa sjedištem na području Tuzlanskog kantona, u akademskoj 2022/2023. godini**

**I**

Raspisuje se Konkurs za dodjelu stipendija redovnim studentima sa invaliditetom, koji studiraju na javnoj visokoškolskoj ustanovi sa sjedištem na području Tuzlanskog kantona (u daljem tekstu: Univerzitet), prvog i integrisanog prvog i drugog ciklusa studija, u akademskoj 2022/2023. godini.

**II**

Ukupna visina stipendije za akademsku 2022/2023. godinu iznosi 1.200,00 KM (hiljaduidvijestotine konvertibilnih maraka), a način isplate stipendije će se regulisati odredbama ugovora iz tačke VI ovog konkursa.

**III**

Pravo na dodjelu stipendije ima kandidat pod uslovom:

1. da je državljanin Bosne i Hercegovine,
2. da je redovan student prvog ili integrisanog prvog i drugog ciklusa studija na Univerzitetu,

c) da nije korisnik stipendije iz Budžeta Tuzlanskog kantona po nekom drugom osnovu i

d) da ima status lica sa invaliditetom.

**IV**

Kriteriji za dodjelu stipendija su:

a) visina prosjeka ocjena ostvarena u prethodnoj godini studija/školovanja u odnosu na godinu studija koju je kandidat upisao u akademskoj godini u kojoj se stipendija dodjeljuje i

b) stepen invalidnosti.

U slučaju da na rang listi dva ili više kandidata ostvare isti broj bodova, prednost na rang listi, odnosno prednost pri dodjeli stipendije, ostvarit će kandidat koji pohađa višu godinu studija.

**V**

Prijava na Konkurs vrši se putem prijavnog obrasca, koji se može preuzeti na internet stranici Ministarstva obrazovanja i nauke Tuzlanskog kantona (u daljem tekstu: Ministarstvo) i u službenim prostorijama Ministarstva.

Uz prijavu na konkurs kandidat dostavlja sljedeću dokumentaciju (u originalu ili ovjerenoj kopiji):

a) uvjerenje o državljanstvu,

b) uvjerenje da je redovan student na Univerzitetu,

c) uvjerenje o ostvarenom prosjeku ocjena u prethodnoj godina studija/školovanja u odnosu na godinu studija koju je kandidat upisao u akademskoj godini u kojoj se stipendija dodjeljuje,

d) dokaz izdat od strane nadležnog organa o utvrđenom stepenu invalidnosti,

e) ovjerenu izjavu da nije korisnik stipendije iz Budžeta Tuzlanskog kantona po drugom osnovu.

Prijave koje nisu sačinjene na propisanom prijavnom obrascu, naprijed navedenom, neće se uzimati u razmatranje.

**VI**

Na osnovu konačne rang liste sa kandidatom se zaključuje ugovor o stipendiranju, kojim se bliže uređuju međusobna prava i obaveze, najkasnije u roku od 30 dana od dana isticanja konačne rang liste dobitnika stipendije na internet stranici Ministarstva.

Kandidat koji u ostavljenom roku ne potpiše ugovor smatrat će se da je odustao od stipendije, izuzev ako kandidat iz opravdanih razloga nije u mogućnosti potpisati ugovor u ostavljenom roku, o čemu je obavezan dostaviti dokaz na osnovu koga će mu se utvrditi novi termin za potpisivanje ugovora.

Stipendije su nepovratne pod uslovom da kandidat kao potpisinik ugovora redovno ispunjava svoje ugovorene obaveze.

**VII**

Korisnik gubi pravo na isplatu stipendije, a isplaćenu stipendiju dužan je vratiti u cjelosti ili odgovarajućem iznosu, u zavisnosti od okolnosti koje su dovele do gubitka stipendije, što će se posebno regulisati odredbama ugovora, ukoliko nastupe sljedeće okolnosti:

a) ako mu bude izrečena disciplinska mjera isključenja sa Univerziteta,

b) ako mu po nekom osnovu prestane status redovnog studenta na Univerzitetu,

c) ako se naknadno utvrdi da je prilikom prijave na konkurs iznio lažne činjenice ili upotrijebio lažne dokaze.

Korisnik stipendije dužan je prijaviti svaku promjenu koja je od uticaja na korištenje dodijeljene stipendije, u roku od 15 dana od dana nastupanja iste.

**VIII**

Konkurs ostaje otvoren 15 dana od dana objavljivanja na internet stranici Ministarstva.

Prijave na Konkurs sa potrebnom dokumentacijom šalju se putem pošte preporučeno ili lično na adresu Centralne pisarnice kantonalnih organa uprave - ulica Fra Grge Martića 8, 75000 Tuzla, sa naznakom „Prijava na Konkurs za dodjelu stipendija redovnim studentima sa invaliditetom, koji studiraju na javnoj visokoškolskoj ustanovi sa sjedištem na području Tuzlanskog kantona, u akademskoj 2022/2023. godini.

Nepotpune i neblagovremene prijave neće se uzeti u razmatranje.

**Ministarstvo obrazovanja i nauke**

**Tuzlanskog kantona**

**PRILOG I**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRIJAVNI OBRAZAC**  **za Konkurs za dodjelu stipendija redovnim studentima sa invaliditetom, koji studiraju na prvom ili integrisanom prvom i drugom ciklusu studija na javnoj visokoškolskoj ustanovi sa sjedištem na području Tuzlanskog kantona, u akademskoj 20\_\_/20\_\_. godini** | | | | | | | | | | | | | | | | | |
| Kao student \_\_\_\_\_godine prvog/integrisanog prvog i drugog ciklusa studija na \_\_\_\_\_\_\_\_\_\_\_\_\_\_\_\_\_\_\_\_\_\_ (naziv visokoškolske ustanove/fakulteta) prijavljujem se na Konkurs za dodjelu stipendija redovnim studentima sa invaliditetom na javnoj visokoškolskoj ustanovi sa sjedištem na području Tuzlanskog kantona, u akademskoj 20\_\_\_/20\_\_\_. godini, koji je objavljen na internet stranici Ministarstva obrazovanja i nauke Tuzlanskog kantona dana \_\_\_.\_\_\_.20\_\_\_. godine. | | | | | | | | | | | | | | | | | |
| **Pažljivo pročitati obrazac u daljem dijelu teksta i čitko popuniti velikim slovima!** | | | | | | | | | | | | | | | | | |
| **Lični podaci:** | | | | | | | | | | | | | | | | | |
| Ime (ime jednog roditelja) prezime |  | | | | | | | | | | | | | | | | |
| Mjesto i datum rođenja |  | | | | | | | | | | | | | | | | |
| Državljanstvo |  | | | | | | | | | | | | | | | | |
| Adresa stanovanja (mjesto, broj, općina/grad) |  | | | | | | | | | | | | | | | | |
| Kontakt: telefon, e-mail |  | | | | | | | | | | | | | | | | |
| Broj transakcijskog računa kandidata |  |  |  |  |  |  |  |  |  |  |  |  |  |  |  |  | |
| Broj partije-transakcijskog računa |  | | | | | | | | | | | | | | | | |
| Naziv banke-filijale u kojoj je otvoren transakcijski račun i adresa |  | | | | | | | | | | | | | | | | |
| **Uz prijavni obrazac dostavljam sljedeću dokumentaciju:**   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | | | | | | | | |

**Napomena:**

**1.** Podnosilac prijave odgovara za vjerodostojnost svih unesenih podataka.

**2.** Uvid u Vaše lične podatke mogu imati samo osobe koje su uključene u proces provođenja konkursne procedure.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis podnosioca prijave)

|  |
| --- |
| 1. Svojeručnim potpisom i ovom izjavom potvrđujem pod materijalnom i krivičnom odgovornošću da su gore navedeni podaci istiniti.  2. Svojeručnim potpisom potvrđujem i dajem pisanu saglasnost za korištenje mojih ličnih podataka kroz cjelokupan postupak po Konkursu za dodjelu stipendija redovnim studentima sa invaliditetom, koji studiraju na prvom ili integrisanom prvom i drugom ciklusu studija na javnoj visokoškolskoj ustanovi sa sjedištem na području Tuzlanskog kantona, u akademskoj 20\_\_\_/20\_\_\_. godini, u skladu sa Zakonom o zaštiti ličnih podataka BiH.  **Mjesto:** \_\_\_\_\_\_\_\_\_\_\_\_\_\_\_\_\_\_\_  **Datum: \_**\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_  **(potpis podnosioca prijave)** |